فوٹون

فوٹون یا نوریہ ایک بنیادی ذرہ (elementary particle) ہے جس سے روشنی اور دوسری تمام برقی مقناطیسی شعاعیں (electromagnetic waves) بنتی ہیں۔ کسی بھی توانائی کے نوریہ کی رفتار خلا میں روشنی کی رفتار کے برابر ہوتی ہے جو خلاء میں 299,792,458 میٹر فی سیکنڈ ہے۔ اگر کسی نوریہ کی توانائی زیادہ ہوتی ہے تو اسکی فریکوئینسی (frequency) بھی زیادہ ہوتی ہے جیسا کہ ایکس رے کے نوریہ۔ جبکہ کم توانائی کے نوریہ کم فریکوئینسی کے حامل ہوتے ہیں۔

روشنی کی ماہیت ہمیشہ سے ہی انسانی سمجھ سے بالاتر رہی تھی۔ بیسویں صدی کے آغاز تک روشنی کو لہر (یعنی موج) مانا جاتا تھا کیونکہ انکسار نور اور تداخل جیسے مشاہدات کی وضاحت اسی مفروضے سے کی جا سکتی تھی۔ لیکن مشکل یہ آ رہی تھی کہ اثر کومپٹن اور ضیا برقی اثر جیسے مشاہدات کی وضاحت روشنی کو لہر ماننے پر نہیں ہو پاتی تھی۔

تمام دوسرے بنیادی ذرات کی طرح نوریہ کی بھی سب سے اچھی وضاحت قدری مکانیات کی مدد سے کی جاسکتی ہے۔ قدری مکانیات کے مطابق ہر ذرے میں موجی خواص موجود ہوتے ہیں۔ اس برتاو کو wave-particle duality کہا جاتا ہے۔ ذرہ جتنا چھوٹا ہوتا ہے اسکے موجی خواص اتنے ہی واضح ہوتے ہیں اور ذرہ جتنا بڑا ہوتا ہے اسکے موجی خواص اتنے ہی مدھم پڑ جاتے ہیں۔ برقیہ بھی ایک کمیت رکھنے والا ذرہ ہے مگر واضح موجی خواص بھی رکھتا ہے۔

مشاہدات اور انکی وضاحت

خواص 
موجودہ نظریے کے مطابق فوٹون ان خواص کا حامل ہوتا ہے۔
 سارے فوٹونوں کی رفتار بالکل برابر ہوتی ہے جو خلاء میں تین لاکھ کلو میٹر فی سیکنڈ ہوتی ہے۔ (اسے عام طور پر c سے ظاہر کیا جاتا ہے). فوٹون کی خلا میں رفتار نہ بڑھائی جا سکتی ہے اور نہ کم کی جا سکتی ہے۔
 فوٹون اگر ساکت ہو تو اسکی کمیت بھی صفر ہوتی ہے اور توانائی بھی۔ یعنی فوٹون کا rest mass صفر ہوتا ہے۔ دوسرے الفاظ میں فوٹون توانائی کا ذرہ ہے، مادے کا نہیں۔ لیکن حرکت کرتے ہوئے فوٹون میں کمیت بھی موجود ہوتی ہے جو اسکی توانائی کی وجہ سے ہوتی ہے کیونکہ آئنسٹائین کے مطابق توانائی اور کمیت (مادہ)  =  کے تحت ایک دوسرے میں تبدیل ہو سکتے ہیں۔
 حرکت کرتے ہوئے ہر فوٹون میں توانائی بھی ہوتی ہے اور مومنٹم بھی۔ خیال رہے کہ مومنٹم کے لیے کمیت کا حامل ہونا بھی ضروری ہے اور حرکت کا حامل ہونا بھی۔
 ہر فوٹون ایک فریکوئنسی کا حامل ہوتا ہے۔ اگر فوٹون زیادہ توانائی رکھتا ہے تو اس کی فریکوئنسی (یعنی تعدد) بھی زیادہ ہو گی اور اگر فوٹون کم توانائی رکھتا ہے تو اس کی فریکوئنسی بھی کم ہو گی۔ خیال رہے کہ توانائی کی کمی بیشی سے فوٹون کی رفتار میں کمی بیشی نہیں آتی بلکہ فریکوئنسی میں کمی بیشی آتی ہے۔
 کسی بھی فوٹون پر کوئی برقی چارج نہیں ہوتا۔ (اس کے برعکس الیکٹران اور پروٹون پر برقی چارج ہوتا ہے)
 فوٹون کا spin نمبر ایک ہوتا ہے۔ اس طرح یہ بوزون کے خاندان سے ہے۔ (اس کے برعکس فرمیون کا spin نمبر آدھا، دیڑھ، ڈھائی، وغیرہ ہوتا ہے۔ )
 کوارک کی 36 قسمیں ہوتی ہیں لیکن فوٹون کی صرف ایک قسم ہوتی ہے۔ اس کی حرکت کے دو انداز ہوتے ہیں جس کی وجہ سے روشنی کی پولرائیزیشن بھی دو طرح کی ہوتی ہے۔

مزید دیکھیے 
 فوٹوڈس انٹیگریشن
 الیکٹرومیگنیٹک شعاعیں
 کوسمک ریز
 جوڑے کی پیدائش Pair Production
 جوڑے کی فنا Pair Annihilation
 ڈبے میں ذرہ
 الیکٹرون وولٹ
 اضافیتی پیمائشیں
 نیوٹرون

حوالے 

اجرام فلکی
ایٹم کی ساخت
برقناطیسیت
بصریات
بنیادی ذرات
بوسون
تابکاری
ستارے
فلکیات
کہکشاں
نورات
نویاتی طبیعیات
طبیعیات
طبیعیاتی تصورات
Short description is different from Wikidata